Մեքենան ժամում 45 մղոն արագությամբ ընթանում էր բացատով, իսկ գոմեշները գնալով ավելի ու ավելի էին մեծանում։ Մաքոմբերն արդեն կարող էր տեսնել գոմեշներից մեկին՝ մոխրագույն, քոսոտած մորթով։ Նա մի փոքր ետ էր ընկել համաչափ վազքով առաջ խոյացող այն երկուսից, և Մաքոմբերին երևում էին նաև թիակներին միաձույլ պարանոցը, սևությունից փայլող կոտոշները։ Հետո մեքենան ցնցվեց, կարծես թե ճանապարհի վրա ընկավ, և նրանք այնքան մոտեցան, որ կարող էր տեսնել այդ վիթխարի փախչող որձին, փոշին՝ սակավամազ մորթու վրա, կոտոշների լայն հիմքերը և չռված ռունգերով մռութը։